Downloaded from YTS.BZ
Official YIFY movies site: YTS.BZ
Andaðu djúpt að þér.
Og frá þér.
Að þér…
Og frá þér.
Taktu eftir hjartslættinum.
Takti lífs þíns.
Þú hefur máttinn til að skapa
allt sem þú vilt úr engu.
Er allt í lagi?
Já.
Hvað sérðu?
Hvað finnurðu?
Mundu að mikill máttur býr innra með þér.
Og sá máttur leiðir þig á ferð þinni.
Sýndu mér byssuna.
Er hún hlaðin?
Þú skalt hlaða hana.
Í dag gefast dásamlegt tækifæri.
Ég er nákvæmlega þar sem ég þarf að vera.
Mánudagur 7. nóv 05:20
Ég opna mig fyrir alheiminum
og treysti á framrás lífs míns.
39% SLÆMT
Þessi dagur mun færa þér frið
og tækifæri til velgengni.
Mánudagur 7. nóv 5:20
Finndu vin þinn.
Finndu fyrir þessari stund.
Megi þetta verða dásamlegur dagur.
Vinur
Þú fannst vin þinn.
Segðu ekkert nema þú þurfir.
Golden Rose GULLSMIÐUR
Allt í góðu? - Allt í fína.
Hver er þetta?
Hann er frændi minn.
Var Leo ekki frændi þinn?
Þetta er hinn frændi minn.
Hefurðu gert þetta áður?
Setið í bíl í tvo tíma? Já.
Allt í lagi?
Settu þá í töskuna.
Komdu á bak við, ég vil tala við þig.
Ali, ekki þú, bíddu hér.
Settu úrin í töskuna.
Hvaða…
Hvað er að?
Hendur á höfuð.
Ertu með byssu?
Í bílnum.
Farðu inn. - Hvað?
Farðu í skottið, Masoud.
Hvar er síminn þinn?
Í bílnum. - Hvað er lykilorðið?
1324.
Það er vatn þarna.
FÓR AÐ SÆKJA BENSÍN
Þetta er öðruvísi.
Það er ekki venjuleg ferð.
Þú flytur tvær samstæður af demöntum.
Komdu nær.
Sex demantar. Átta karöt hver.
Samtals þrjár milljónir dala.
En þessir í töskunni?
Þeir eru falsaðir.
Falsaðir? - Stattu upp.
Þú skalt binda þetta við fótlegginn.
Og ekki segja frænda þínum.
Masoud Kominn
Gakktu.
Allt í lagi.
Sérðu bílinn handan götunnar?
Hann eltir þig til Houghtons.
Bara til öryggis.
Má ég sjá byssuna þína?
Hvað er þetta?
Pabbi átti hana. - Í alvöru?
Hver var pabbi þinn? John Wayne?
Taktu þessa.
Skilaðu henni svo strax. Ekkert stans.
Hvað sagði ég?
Ekkert stans.
Hann er ruddalegur.
Löggan gagnrýnd vegna fjölda rána á lúxusvörum
Hefurðu séð lyklana mína?
Má ég fá frið smástund?
Læstu ef þú ert að kúka. - Ég er að pissa.
Pissarðu sitjandi?
Bestu þrjár mínútur dagsins. - En kynæsandi.
Umferð er greið á 101 í vestur
milli Echo breiðgötu og Thousand Oaks.
Ekki svo slæmt í miðbænum…
Hver andskotinn?
Þetta er húsið þitt.
Ben, þú sérð að félagi minn lagði
handan við götuna hjá þér.
Það er bara öryggisráðstöfun
eins og gripirnir sem þú ert með eru líka tryggðir.
Svo engin heimskupör. Skilið?
Þegar ég segi „nú“ takið þið byssurnar
og símana ykkar og kastið inn í minn bíl.
Skilið?
Nú.
Rólega.
Kyrrir. Ekki hreyfa ykkur.
Ben, farðu út.
Á hnén fyrir aftan bílinn.
Horfðu fram.
Ég myndi ekki deyja fyrir tryggingafélag.
Taktu þetta bara.
Nei, ég vil ekta demantana í blöðunum. Núna.
Ég skil ekki.
Ég vil koma þér til Sorayu.
Hjálpaðu mér við það.
Hvar eru þeir?
Ökklinn á mér. - Hvor?
Vinstri. - Fjarlægðu þá rólega.
Svona, Ben.
Farðu út.
Drífðu þig.
Niður á hnén.
Hérna. Þú átt víst ekki afrit af myndunum þínum.
Andskotans!
Þú hefur mjög sérstakt
auga fyrir list.
Og þetta fallega heimili ber vott
um þín miklu afrek.
Það sem við bjóðum
er öruggasta vörnin fyrir þessa muni
sem eru þér svo kærir. - Vörn?
Komdu hingað.
Hvað virðist þetta vera?
Hitastillir? - Fingrafaralás.
Við dóttir mín snertum hann bara.
Hann opnast um leið.
Þetta hef ég aldrei séð. - Neyðarhólf.
Eitt í hverju herbergi.
Það lækkar ekki iðgjaldið
en veitir þér víst öryggi.
Það má nú segja.
Í fyrra var brotist inn
til vina minna þegar þeir sváfu.
Hefurðu skotið?
Innbrotsþjóf?
Nei, af Glock-byssu.
Nei. Það er ekki mitt fag.
Þú verður hrifin.
Nei. - Það verður gaman.
Byrjum þá. Tilbúin?
Ramon?
Viltu færa þig?
Ég skýt hann líklega.
Nei. Þú gerir það ekki. Hann fer alltaf frá.
Ég tek þetta
og þú tekur þetta.
Ef þú hittir flösku
undirrita ég vátrygginguna.
Allt í lagi.
Hérna. Miðaðu bara… Svona, já.
Bara slök og toga í gikkinn þegar þú ert tilbúin.
Ó, Guð.
Þú skaust ekki Ramon.
Það eru góðar fréttir. Svona þ.
Jæja, næsta mál.
Þetta á að vera í vátryggingunni
því það hefur örugglega hækkað
síðan ég keypti það.
Þetta hef ég bara séð á safni.
Það kostaði 6,2 milljónir dala.
En við vitum bæði
að svarta markaðs samtímalist stefnir í eina átt.
Er það ekki?
Við þurfum að skoða mikið af dóti.
Hér er fullt af hátæknibúnaði.
Við erum frábrugðin
af því við verndum líka einkalífið.
Við bjóðum til dæmis skaðabætur fyrir netglæpi.
Manstu hneykslið vegna inntöku í háskóla?
Já, ég man það.
Enginn okkar kúnna var nefndur.
Og… Halló.
Við tryggjum líka eigur dóttur þinnar
þegar hún fer í háskóla.
Þetta er unnusta mín,
Adrienne.
Gaman að kynnast þér, Adrienne.
Við ætlum einmitt að ræða trygginguna fyrir brúðkaupið.
Það verður víst dásamlegur viðburður.
Verðurðu lengi…
„pabbi“? - Nei, við erum búin.
Þar er umferðartöfin… - Sharon.
…báðar akreinar tepptar frá vegi 101.
Í suðurátt er að hefjast vegavinna…
ÞITT BESTA LÍF SUNSETFASTEIGNASALAN
Houghton GULLSMIÐUR
…seyði með lífrænni kókoshnetu, alveru…
Ja hérna, alveg við 101.
Byrjaðu ekki á þessum andskota, Lou.
Ætlarðu aldrei að endurnýja þennan skrjóð?
Það er ekkert að honum.
Hann eldist eins og eðalvín.
Er það? - Já.
Þetta er niðurdrepandi.
Ég skil ekki af hverju þú vilt sýnast svona fátækur.
Fátækt lítur ekki svona út.
Af hverju er þér ekki sama?
Af því ég þarf að fá far með þér, Búdda lögga.
Já.
Hvað höfum við hér?
Á bak við. Sendill var rændur
með steina fyrir þrjár milljónir úr bænum.
Skildi hann þessa eftir?
Vissi hann að þeir voru óekta eða…
Ég veit það ekki.
Við vitum það ekki.
Hvað annað veistu, Ben?
Hann vissi hvað konan mín heitir.
Hvernig vissi hann það?
Hvernig á ég að vita það?
Hvað eruð þið að spyrja mig?
Vegna þess að einmitt þegar þú flytur
þrjár milljónir í steinum ertu rændur.
Það er ansi mikil tilviljun.
Ég sagði honum ekkert ef þú meinar það.
Þú sakar fórnarlambið.
Saka ég fórnarlambið. Er það, já?
Tók hann símana þína?
Já, en hann skilaði þeim.
Frændi þinn segir að þú hafir skotið á hann.
Andskotans byssan klikkaði.
Var hann vopnaður?
Já. - Af hverju skaut hann þig ekki?
Þú skalt spyrja hann.
Ég bað þig að sleppa því. - Hverju?
Að vinna einn. - Það er hans aðferð.
Að skilja ekki eftir vísbendingar?
Hann veit nákvæmlega hvað þeir flytja.
Hann sker myndavélasnúruna.
Það er ekkert ofbeldi.
Hann er sekúndur inni eða hverfur.
Við erum alveg við veg 101. Hann hefur reglur.
Reglur? - Já, og hann fylgir þeim.
Fáum við aftur skömm fyrir mál? - Enginn fær skömm.
Hvað er að þér?
Stjórinn segir
að ég eigi að skipta um félaga.
Að ég muni veslast upp með þér.
Virkilega?
Já.
Hvað sagðir þú?
Ég sagðist ekki vilja það.
Takk. - En þessi árátta þín að vinna einn
aflar okkur ekki vina.
Það er sami gaurinn, ég veit það.
Það er eins gott að það sé rétt.
Því ég þarf stöðuhækkun og það fljótt.
Jæja, hvernig gekk?
Sýndi hann þér vopnin sín?
Vonandi ekki öll.
Það gekk vel.
Skrifaði hann undir?
Já, eiginlega.
Hann vill bara fara yfir tilboðið.
Hann er skrilljónamæringur. Má hann vera að því?
Þannig verða menn víst ríkir.
Já, einmitt.
Þú negldir það örugglega.
Phil?
Já. - Veistu nokkuð um fundinn?
Hvað fund?
Eigendafundinn.
Til að ákveða mína eignaraðild.
Já, já.
Ég þarf að fá stjórana að borðinu
en Mark var koma frá Maui, ég kanna það.
Það sagðirðu áður en hann fór.
Ég stjórna ekki dagskránni, Sharon.
Getum við sleppt þessu?
Hvernig gekk?
Það kom dálítið upp á.
Lögreglan?
Nei, bara einhver strákur, það fór næstum…
Ég veit það ekki.
Trúirðu á fyrirboða?
Helvítis fyrirboðar.
Þér brá bara, annað ekki.
Þetta og það næsta í Santa Barbara…
þetta verður gott ár fyrir þig.
Fyrir þig líka og ég tek alla áhættuna.
Þú selur þá bara.
Er eitthvað að angra þig?
Það er verkið í Santa Barbara.
Mér líst ekki á það.
Það er mikið fé til að sleppa því, félagi.
Það bíður kaupandi.
Ég veit, en það fer fram um miðjan dag.
Við förum inn um aðaldyrnar.
Við getum ekki vitað hve margir verða í bílnum.
Einhver gæti meiðst.
Hefurðu eitthvað annað í huga?
Ég er að vinna í dálitlu.
Það er gott.
Farðu nú og eyddu peningum,
bólfarir og rólegheit.
Sjáumst seinna.
Já?
Veistu hver þetta er?
Jonathan?
Hvað varð um Söruh?
Sarah er slöpp í kvöld, vinur.
Hún sendi þér skilaboð.
Allt í lagi.
Hvað finnst þér gott að gera?
Bara eitthvað venjulegt, held ég.
Það hljómar vel.
Viltu augnsamband eða ekkert augnsamband?
Góðan dag.
Megi þessi dagur verða óskrifað blað fyrir huga þinn,
fyrir athafnir þínar
og fyrir hugsanir þínar.
Megi dagurinn færa…
27% MJÖG SLÆMT
LAIDLAW & VILE Kynnist teyminu
Sharon Coombs aðstoðarforstjóri, áhættustýring
Áður en við byrjum er mér nægja að kynna
nýjan meðlim í matsteyminu Madeleine Adcock.
Ásamt Sharon mun Madeleine fást við stóreignafólk.
Ég veit við tökum vel á móti henni.
Þakka ykkur fyrir.
Svo gaman að vera hér.
Ný verkefni.
Sharon var að meta
eitt auðugasta búið í allri Kaliforníu
og væntanlega dýrasta brúðkaup sem við höfum tryggt.
Hvað segirðu um Monroe, Sharon?
Það lofar góður.
Lofar góðu er gott,
en undirritað er betra.
Phil næst. Hvað ertu með?
Eitthvað vafasamt frá kröfuhafa.
Sjö stafa krafa frá gullsmið, Samir Kassem.
Sendill er rændur eina daginn
sem hann flytur þrjár milljónir í demöntum.
Mikil tilviljun. - Já.
Sharon, gætirðu reynt að heilla
einn vina okkar í löggunni,
beðið hann að setja seljandann í lygamæli?
Í þessari viku?
Ég ætlaði að ýta við Monroe.
Það er sjö stafa krafa.
Hvað með að Madeleine taki við Monroe?
Nýtt andlit, ný nálgun.
Já, ég tek það með ánægju.
Ef það er í lagi þín vegna.
Já, auðvitað.
Næst, alþjóðamál…
Sammy, þú sérð hvernig þetta lítur út.
Nei, ég sé það ekki.
Hvað er þetta?
Feit lögga, vond lögga?
Hvenær haldið þið að ég hafi byrjað í þessu?
Ég opnaði búðina fyrir 27 árum
og ég hef tvær aðrar búðir.
Því skyldi ég svindla… - Slökum á.
Hringdirðu til að segja honum hvenær sendillinn kæmi?
Nei, ég sendi tölvupóst.
Svo nú er spurningin,
hvernig veit hann hvaða póst þarf að hakka?
Og hvernig vissi hann hver ætlaði að flytja það
áður en það var flutt?
Sama og síðast, tölvupóstur,
dagatal, Fésbókin, WhatsApp, Instagram.
Ekkert Snapchat? TikTok?
Hún er of gömul fyrir það.
Það er verk
í Santa Barbara.
Minn maður skipulagði það
en hann tekur það ekki.
Af hverju ekki?
Hann er búinn að missa kjarkinn.
Ég hef séð það áður.
Hann heldur að einhver geti meiðst.
Pabbi sagði, „þú verður að brjóta nokkur egg“.
Þú ert ekki pabbi þinn.
Megi hann hvíla í friði.
Það er ekki víst að þú þyldir
sumt af því sem hann gerði.
En ef þú vilt komast að því
er þetta tækifærið.
Heldurðu að þú ráðir við það?
Andskotans!
Af hverju stansarðu svona snögglega?
Ég stansaði, en það var ekki snöggt.
Rautt ljós.
Er allt í lagi með þig?
Nei, ég er sein fyrir og yfirmaður minn á bílinn.
Andskotans. Ég þarf að fá upplýsingar um tryggingafélagið þitt.
Já.
Heyrðu, viltu ekki…
Þetta ætti að duga fyrir viðgerð.
Engar áhyggjur af tryggingum.
Ertu með seðlabúnt og vilt borga til að losna við leiðindi?
Ég vil hjálpa þér. Þú keyrðir á mig.
Það er vel boðið en ég verð að fara rétta leið.
Annars verð ég rekin.
Ég næ í penna.
Allt í lagi.
Með mörg þúsund dali í vasanum?
Fyrirgefðu.
Hérna þá. - Allt í lagi.
Áttu krakka?
Hvað? - Það er bílstóll.
Nei. Nei, Guð. Þetta er…
Yfirmaður minn á bílinn. - Já.
Hún á tvíbura. Þeir eru ömurlegir.
Ég á ekki heldur krakka.
Það verður víst haft samband.
Ég veit ekki hvernig þetta… - Fínt.
Sjáumst seinna.
Afsakaðu. Þú ert víst frá tryggingunum.
Og þú ert víst frá rannsóknarlögreglunni.
Sharon Coombs.
Takk fyrir að hitta mig. - Já.
Viltu drykk? - Nei, takk.
Viltu ekki þeyting?
Ég vil ekki einu sinni segja orðið.
Hefurðu eitthvað um Kassem-málið?
Við vonuðum að þú vildir setja Kassem og sendilinn í lygamæli.
Svo þú getir hafnað kröfunni hans?
Hann borgaði iðgjaldið.
Og viltu svo snuða hann?
Þú hefur indælt starf.
Jæja? - Indælt.
Og hvað með opinbera geirann?
Eins og þú vonaðir?
Þú gerir heiminn öruggari
svo þú ert víst sáttur við þitt starf.
Ég svindla þó ekki á fólki sem ég á að vernda.
Ég svindla ekki á neinum.
Við veitum það sem fólk þráir heitast á eftir auði.
Er það ekki góð heilsa? - Nei.
Það er öryggi auðsins.
Og ég var uppalinn í þeirri trú að peningar kaupi ekki hamingju.
Því miður. Það er blekking.
Rannsóknir sýna að hamingja eftir 45 ára aldur
tengist að langmestu fjárhagslegu öryggi.
Ég er bara að tala um notalegt líf
í litlu, indælu hverfi.
Ertu búin að koma þér vel fyrir?
Ég bý hér við ströndina.
Því annars skyldi nokkur vilja búa í þessum bæ?
Samkvæmt tölfræði stóð hann sjálfur að verki.
Tölfræði? - Já.
Allar mannlegar athafnir mynda mynstur.
Ég gæti sýnt þér kort
sem segir fyrir um hvar 90% fólks
sem fær hjartasjúkdóm muni búa í LA
og ég get sagt þér
að það er ekki hér nálægt.
Það eru vísindi.
Gaman að kynnast þér. - Sömuleiðis.
Og við eigum fullan rétt á að fá lygamælispróf.
Allar mannlegar athafnir
mynda mynstur.
Á þessu svæði hafa verið framin 219 rán
síðustu fjögur ár.
Arthur, viltu fjarlægja öll rán undir 500 þúsundum?
„CSI.“
Haltu áfram. Ég hlusta bara.
Fjarlægðu öll rán
þar sem sendlaþjónusta kom ekki við sögu
eða vopnað farartæki.
Fjarlægðu nú öll rán
þar sem einhvers konar ofbeldi var beitt.
Og að lokum, fjarlægðu öll rán
þar sem lífsýni eða sönnunargögn fundust á glæpstað.
Þótt okkar maður sé snjall kemst hann ekki hjá að mynda mynstur.
Hann veit hvenær gullsmiðir senda vörur
líklega með því að hakka samskipti þeir.
Hann beitir ekki ofbeldi. Öll ránin
eru framin við hraðbraut 101.
Síðast sunnan til. Næst verður það víst norðan til.
Leggstu niður!
Komdu með töskuna! - Hvað?
Hver andskotinn?
Þú, hendur upp!
Helvítis hendurnar upp!
Komdu hingað!
Komdu!
Leggstu niður.
Er einhver baka til?
- Nei.
Það er enginn baka til.
Það er enginn þar.
Er enginn baka til?
Haltu þér saman!
Hvar er lykillinn? - Ég hef hann ekki.
Hvar er lykillinn?
Hann er úti. Í bílnum!
Í bílnum úti. - Hvar er lykillinn?
Í bílnum. - Hvaða andskotans bíl?
Hann er úti.
Andskotinn!
Heldurðu að þetta sé leikur?
Komdu með djöfulsins lykilinn!
Eða ég drep þig! - Hann er um hálsinn á mér!
Ég læt þig fá hann.
Núna! Komdu með hann!
Taktu hann! Hann er bara… - Fljótur!
Látið þið krakkann þegja!
Hvað?
Þú, opnaðu skápana!
Hver andskotinn? Hvað er…
Opnaðu! - Ég vinn ekki hér!
Ég vinn ekki hér!
Vinnur ekki hér. - Nei.
Sestu niður!
Farðu á bak við, opnaðu. Strax!
Ekki horfa mig.
Opnaðu hann. - Hann er opinn.
Settu það í töskuna.
Flýttu þér!
Komdu!
Komdu aftur fram!
Sestu aftur niður!
Flýttur þér!
Þú, komdu!
Leggstu ofan á hann!
Farðu ofan á hana.
Kyrr.
Andskotans.
Hvar opnast dyrnar?
Við kassann! - Hvað?
Hvar er það? Hvar i andskotanum?
Haltu þér saman.
Andskotans!
Djöfulsins.
Þú, opnaðu dyrnar! Strax!
Opnaðu helvítis dyrnar!
Allt í lagi.
Rólegur. Rólegur.
Mundu,
ég veit hvernig þú lítur út.
Passaðu barnið þitt.
Látið okkur eina.
Stjóri. - Ray.
Hvað er markmiðið?
Hvað meinarðu?
Þú gerðir fullt af ránum að raðglæpum.
Skilurðu hvað það þýðir fyrir deildina?
Ég skil að við… - Leyfðu mér að klára.
Í tveimur af litlu dæmunum þínum
höfum við menn grunaða nú þegar.
Annað mál kláraði Fellner fyrir sex vikum, skilurðu?
En hann hafði rangt fyrir sér.
Nei.
Það var ekki rangt.
Hann fór úr rauðu í svart á töflunni. Það er aldrei rangt.
Veistu hvað við gerum ekki?
Við breytum ekki tölu leystra mála.
Það er rangt.
Ég veit að þetta er rétt því þessi eru öll framin af þeim sama
og hann lætur ekki ná sér.
Einmitt það.
Það eina sem tengir þessi rán er að slóð þíns manns er órekjandi.
Við vitum báðir að þetta er engin tilviljun. - Hættu að tala.
Allt í lagi.
Þú hefur lægstu tölu leystra mála í deildinni.
Þú dregur alla niður, mig líka.
Hvað er að þér?
Þú varst…
Þú ættir að sitja í mínu sæti núna.
Spilaðu með.
Finndu kenningu
sem er ásættanleg fyrir allt húsið.
Maya, þetta er Mike. Sá sem þú keyrðir á.
Myndirðu vilja koma út að borða með mér?
Já
…og færði mér blóm. - Hvað gerirðu aftur?
Aðallega sel ég forrit fyrir banka.
Kálfaragúið hér er víst ljúffengt.
Fyrirgefðu að ég tafðist. - Allt í lagi.
Ég rakst á mann
og svona mál taka tíma.
Hann hefur víst stansað snögglega.
Það er rétt og það var algerlega hans sök
en ég fékk annað flott stefnumót svo…
Kemurðu oft hingað?
Ég hef komið nokkrum sinnum.
Kálfaragúið, það er gott. Það á að vera gott.
Ert þú…
Ertu í LA?
Ég ferðast mikið.
Já. vegna vinnunnar.
Hvað gerirðu?
Aðallega…
þróun forrita,
fyrir banka. Sölumennska.
Það er ekki svo spennandi. - Nei.
Það er svalt.
Er allt í lagi?
Já.
Þetta var kannski ekki góð hugmynd.
Þú virðist frábær og þú ert mjög…
En ég…
En ég held að við eigum ekki mjög mikið
sameiginlegt.
Mín regla er að fái maður ekki réttu tilfinninguna
eigi fólk ekki að sóa tímanum.
Hvernig veistu það?
Hvernig veit ég hvað?
Að við eigum ekkert sameiginlegt.
Ég hef ekki hugmynd um hvað kálfaragú er.
Ég meina, ég…
Ég myndi aldrei koma á svona stað.
Já.
Ekki ég heldur.
Í alvöru?
Ég hef aldrei komið hingað.
Hefurðu aldrei komið hingað?
Ég hélt að þetta væri staður þar sem fólk býður fólki.
Það er víst kálfakjöt.
Hvað?
Kálfaragú.
Kálfakjöt.
Nei, ég myndi ekki borða það.
Alls ekki. - Hvað myndirðu borða?
Samlokur Hamborgarar Drykkir
Ég hélt við elskuðum hvort annað.
Við gerum það.
En frekar svona af vana.
Langar þig ekki að vera spenntur yfir einhverju?
Einhverju nýju?
Þú getur svarað. - Nei, ég þarf þess ekki.
Svaraðu. - Nei, ég svara ekki.
Er þetta það fyrsta?
Framhjáhald?
Viltu vita það?
Ég flyt um helgina.
Nei. Vertu kyrr. Ég skal flytja.
Hvert ætlarðu að fara?
Kannski flyt ég út á strönd.
Út á strönd?
Er þér alvara? Þú ert ekkert fyrir ströndina.
Miklu meira en þú.
Kjaftæði.
„Hvernig endaði síðasta samband þitt?“
Vinnan. Ég þurfti að flytja.
„Hvað hvetur þig?“
Peningar, held ég.
Hvað?
„Hefurðu notað handjárn?“
Já.
„Ef þú gætir þrýst á hnapp
til að hefja líf þitt á ný myndirðu þrýsta á hann?“
Já.
Er það?
En þú?
Nei.
Hvað er að?
Það er eiginlega…
Hvað?
Dapurlegt.
Ég vinn hjá auglýsingastjóra
og við vinnum með tónlistarfólki og leikurum
og ég sver að sama hvað þeir græða,
það er aldrei nóg.
Ég veit hvenær ég hef nóg.
Hvernig?
Ég hef tölu í huga, en…
það er bara nóg til að veita mér…
öryggi.
Heldurðu að þú viljir kannski…
Hittast aftur? - Já.
Kannski.
Er það?
Já.
…vopnaður sjálfhlaðandi byssu
skelfdi starfsmenn og viðskiptavini
í sérlega ofbeldisfullri árás þar sem skotin riðu.
Árásin var gerð í Santa Barbara
í dýrri skartgripabúð í verslanahverfinu
laust eftir klukkan 10.
Árásarmaðurinn sást á eftirlitsmyndavél
en hann var með hjálm á meðan á ráninu stóð.
Þetta kemur í kjölfar á röð rána á dýrgripum í Suður-Kaliforníu.
Ég vinn ekki hér! - Stöðvaðu það.
Getum við yfirheyrt vitnin þín?
Þau hafa ekki mikið að segja.
Náunginn var með hjálm allan tímann.
Eitt vitnið gerði í buxurnar.
Bókstaflega.
Hann gerði í buxurnar.
Ja hérna.
101 ræninginn.
Þarna er hann, Lou.
Eitthvað gengur ekki upp.
Fyrirgefðu, hvað?
Hvað meinarðu, Lou?
Þú sagðir að hann færi norður og hann gerði það.
Við erum skammt frá 101
svo staðsetningin passar, markið passar og aðferðin líka.
Hvað gengur ekki upp? - Okkar maður meiddi aldrei neinn.
Kemur kappinn minn.
Hvað ertu að bralla?
Hvar er greiðslan fyrir síðasta verkið?
Hvað er að?
Santa Barbara var síðasta verkið.
Santa Barbara.
Ég fann það.
Skipulagði það. Útskýrði það fyrir þér.
Og sagðist ekki vilja gera það.
Það var ekki þitt að útdeila því.
Ertu að biðja um hlut?
Það snýst ekki um peningana.
Um hvað snýst það þá?
Það snýst um traust.
Ef þetta gerist aftur hættum við að vinna saman.
Hættum að vinna saman?
Ertu nú að hóta mér?
Þú vilt kannski hugleiða
hvar þú værir án mín.
Ég verð hér
þegar þú kemur aftur með skottið á milli fótanna!
Fá allir þínir sjúklingar svona meðferð
eða er það sérstök meðferð fyrir innflytjendur?
Þetta er bara formsatriði, herra Kassem.
Ef þú hefur ekkert að fela
þarftu ekki að hafa neinar áhyggjur.
Það er formsatriði.
Það sem mér mislíkar
er ekki að ég borgi þér til að tryggja mig
og þú leitir leiða til að neita að borga skuld þína
heldur að með þessu segirðu ekki bara
„við höldum að þú sért þjófur“
heldur líka „við höldum að þú sért lygari“.
Veistu, fröken Coombs, fólkið sem þú vinnur fyrir
er allt sníkjudýr.
Ert þú líka sníkjudýr?
Minn maður, hann er
að hugsa um eitthvað nýtt.
Þú þarft að finna hann
og þú þarft að elta hann.
Hann fær upplýsingar hjá þessum náunga.
Hann er Google-gaur eða eitthvað.
Fylgstu með honum og þessi birtist.
Og hvað þá?
Þú rænir ekki sendilinn.
Þú lætur hann um það
og svo rænirðu hann.
„Stjúpmömmu borumök punktur com“?
Það er bara dulkóðunarsvæðið.
Fylgdu leiðbeiningunum.
Skrýtið hvað getur verið efst í huga manna.
Takk.
ELTA HUNDINN MINN
STJÚPMÖMMURASSAKYNLÍF
INNSKRÁNING
Settu inn lykilorð
Sharon Coombs Áhættustýring
Hádegismatur með Vanessu Fig & Field
Bílastæðaþjónn
Hvítur Mercedes GLE, takk. - Já, frú.
Hann kemur strax.
Flottur bíll.
Takk.
Lífið er of stutt til að keyra leiðinlega bíla.
Elvis? Hann sagði það.
Hvernig bil átti hann?
Það var gylltur Cadillac.
Það var honum líkt.
Hefurðu áhuga á bílum?
Þá sem hafa dálítinn persónuleika.
Eru það gamlir eða nýir bílar?
Í dag, gamall.
Í dag?
Ég þarf að fá sömu vinnu og þú.
Hvaða bíl keyrum við í dag?
Ef þú giskar rétt færðu lyklana.
Passaðu þig.
Ég er fær í þessu.
Jæja?
Allt í lagi.
Ég giska á Chevy Chevelle.
Liturinn?
Kappakstursgrænn.
Réttur litur.
Annar af tveimur er ekki slæmt.
Alls ekki slæmt.
Þetta er fallegur bíll.
Ég vanmat þig.
Mike.
Sharon.
Gaman að kynnast þér.
Og gaman að kynnast þér.
Eins og ég sagði,
þetta er síðasta myndin sem við höfum.
Ertu viss um að við sjáum hann ekki
á 101 í hvoruga áttina?
Ennþá viss.
Milli þessarar beygju og 101 skipti hann um bíl.
Því ertu viss um að hann hafi farið á 101? - Ekki spyrja.
Það eru 30 götur þaðan og út á 101.
Leitum. - Er þér alvara?
Mér er alvara. - Hættu nú.
Hvernig finnum við hann annars?
Fylgja bækurnar með íbúðinni?
Miðað við að þú ert hrifinn af hlutum
áttu ekki mikið
persónulegt dót.
Engar fjölskyldumyndir eða…
Áttu nokkra?
Mynd?
Nei, fjölskyldu.
Já, einhvers staðar.
Einhvers staðar?
Í skúffu eða hvað?
Við vorum ekki svoleiðis fjölskylda.
Við höfum ekki samband.
Ég veit ekki.
Áttu bræður eða systur?
Mömmu? Pabba?
Já.
Við áttum ekki mikið…
dót þegar ég ólst upp
og ég geymdi ekkert af því sem við áttum.
Hvað?
Þú ert dularfullur.
Já.
Má ég setja á tónlist?
Já.
Það er þetta í horninu.
Áttu uppáhaldslag?
Nei.
Ég veit ekki af hverju ég spyr hvort þú eigir uppáhaldslag.
Það er víst yfirstrikað líka.
Hlustarðu á tónlist eða…
Já, stundum.
Stundum?
Þú gerir það víst ekki.
Komdu.
Ég kann ekki að dansa.
Komdu.
Komdu hingað.
Engar myndir, engin tónlist, enginn dans.
Það þarf að kenna þér að vera manneskja.
Já.
Þetta er æðislegt.
Þeir fagna heimahögum en það gerir enginn í LA.
Ánægður?
Já.
Hræddur?
Já, kannski.
Ætlarðu ekki að sofa hér?
Viltu að ég verði kyrr?
Já.
Gott.
Þetta er Stone.
Mig vantar nýja íbúð á ströndinni sem er laus núna.
Get ég aðstoðað? - Sending fyrir Wilson.
Ég á ekki von á sendingu.
Nafnið þitt er á pakkanum.
Láttu hann við dyrnar.
Ég má það ekki.
Settu hann í anddyrið.
Þú segir mér hvað þú lést hann fá.
Segðu mér það.
Hvað eigum við að fara á mörg bílastæði enn?
Skoðum þetta. - Hefurðu…
Sérðu þarna? - Hvað nú?
Lou.
Andskotinn, maður.
Hringdu í tæknideildina.
Svart var ekki hans litur.
Það var hans viðfangsefni.
Ekki á vegg hjá mér
en tilfinningin fyrir spennu er flott.
Þú getur treyst á að það falli ekki í verði.
Spurningin er í raun hversu hrifin þið eruð af því.
Ég er hrifin.
Það fer vel við nýju stólana.
Er það? Viltu að þessi gaur horfi reiðilega á okkur yfir kvöldmatnum?
Hann er ekki reiðilegur. - Jú víst.
Ég er viss. Og hann er ekki reiðilegur.
Hann horfir bara. - Afsakið mig.
Allt í lagi. - Takk.
En sú tilviljun.
Halló.
Sharon, er það ekki?
Jú. - Já.
Mike? - Rétt. Gaman að sjá þig.
Safnarðu listaverkum eins og bílum?
Nei, en ég er hrifinn.
Tilfinning fyrir spennu er flott.
Eigum við að fara héðan?
Fá okkur drykk eða eitthvað?
Ég sver það,
þið fráskildu ætlið allir að flytja á ströndina
og hitta flotta brimbrettastelpu.
Og hvað? Ætlarðu að fá þér bretti?
Nei. Ég er að hugsa um að stunda jógað.
Jógað?
Auðvitað. Hvaða gerð?
Eru gerðir?
Hellingur, maður.
Heitt jóga, hraðjóga,
götujóga, grískt jóga.
Grískt jóga? - Það er kannski matur.
Þú vilt fá stelpu í bólið.
Ég vil koma mér í form. - Líkamshreysti?
Áfengið, maður… - Hvað segið þið?
Bíllinn er eins og nýr.
Andskotans.
Fyrir utan einn örlítinn blóðdropa.
Dugar hann fyrir lífsýni?
Ég held það.
Má ég sjá.
Svo þú vinnur í listaheiminum.
Nei. Minni fínheit.
Ég gef út vátryggingaskírteini fyrir fólk
sem veit ekki hvað það á að gera við peningana.
Þú hlýtur að vita mikið um virði muna.
Of mikið.
En ég þarf líka að vita mikið um fólkið sem á þessa muni.
Hvernig þá? - Ertu haldinn ævintýraþrá,
ertu áfengissjúkur, spilarðu áhættuspil,
heldurðu fram hjá?
Spurningar sem má ekki spyrja
en þú þarft að vita svarið við þeim.
Maður lærir að ráða í persónuleika.
Hvað veistu af að ráða í mig?
Eitthvað sem þér mislíkar?
Nei. Ég sagði það ekki.
Svona nú.
Jæja þá.
Þú lítur út fyrir að luma á leyndarmálum.
Er það, já?
Skyrtan er ný eða nýstraujuð
svo þú þværð ekki sjálfur eða ert með dálitla áráttu.
Þú ert vel snyrtur.
Hárið, neglurnar,
12 þúsund dala úrið þitt.
Allt er bara
aðeins of fullkomið.
Svo þú hefur mikil fjárráð
og nógan tíma.
Þú átt fötin, bílana,
en þú getur ekki horfst í augu við mig.
Og þú hefur víst ekki alist upp við allsnægtir.
Af hverju segirðu það?
Af því þeir sem alast upp við óreiðu þrá reglu.
Ertu að tala um mig eða þig?
Kannski bæði.
Kom ég við auman blett?
Nei.
Ég þarf…
Ég þarf að gera játningu.
Virkilega?
Og ég hef ekki klárað drykkinn.
Það var ekki tilviljun að við hittumst aftur.
Ég kom til að tala við þig.
Eltirðu mig?
Ég kom til að gera þér tilboð.
Ég veit nefnilega ýmislegt um þig líka.
Er það? Eins og hvað?
Þú býrð ein. Þú hefur aldrei gifst.
Engin börn. Þú hefur unnið hjá sama fyrirtæki í 11 ár.
Þú ættir að vera orðin meðeigandi.
Hver ertu? - Gefðu mér smástund.
Nei… - Það sem ég get boðið
er án áhættu og ávinningurinn breytir lífi þínu.
Nei, það er óþarfi. - Það sem ég geri
er að fá vissar upplýsingar hjá fólki eins og þér
og rándýru munirnir
í eigu þessara ríku manna?
Stundum læt ég þá hverfa.
Með minni aðferð eru þeir órekjanlegir, enginn meiðist
nema kannski hluthafar fyrirtækja eins og þíns.
Já.
Svo þú ert þjófur.
Ég skil.
Ég skal segja þér nokkuð, Mike.
Ég hef náð langt með mikilli vinnu.
Ég lýg ekki, ég stel ekki og ég svindla aldrei.
Ég ætla ekki að byrja á því núna.
Eru þeir sem þú vinnur fyrir alsaklausir?
Mark varð meðeigandi á fimm árum. Hvernig veit ég það?
Heldurðu að þeim sé ekki sama um þig?
Gangi þér vel í lífinu.
Ef þú skiptir um skoðun
settu mynd af strönd á Instagram og ég finn þig.
Ég veit ekki hvort nokkur hefur sagt þér það
en líf þitt er fáránlegt!
Taktu frá stund til að hugsa um sjálfa þig.
Gættu að hvar þú gætir haldið spennu á þessari stundu.
Gættu að andardrættinum,
líkama þínum.
Andaðu spennunni meðvitað frá þér.
Andaðu henni út.
Láttu hjartað opnast fyrir núinu,
fyrir ást á öllu…
Andskotinn!
Andskotinn.
Asni.
Þú fannst mig.
Fyrir hvern vinnurðu? - Farðu.
Ja, þú veist,
ég er á milli vinna núna.
Jæja? - Ég er að leita
að vinnu við móttöku. - Jæja?
Hvað sagði hann þér að gera? - Hver?
Hvað vildi hann? - Kærastinn þinn?
Áttu að elta mig? - Ég er ekki hýr.
Hættu að bulla.
Áttu að elta mig? - Kærastinn?
Áttu að elta mig? - Ég er ekki hýr.
Hvað sagði hann? - En ef ég…
Hættu þessu andskot…
Fyrir hvern vinnurðu? - Ekki snerta mig.
Svaraðu mér! - Ekki…
Hættu þessum fíflalátum!
Viltu kyssa mig? - Hvað vildi hann?
Viltu kyssa mig?
Hvað sagði hann þér að gera?
Andskotinn.
Allt í lagi þá. - Er það?
Já. Allt í lagi.
Segðu honum
ef ég sé þig aftur eruð þið báðir dauðir.
Skilurðu það? - Já.
Er það?
Skilurðu það? - Já.
Flott.
Slepptu taki á fortíðinni.
Vertu bara til
á þessari stundu.
Færum vinstri fót fram í stöðu Bardagamanns tvö.
Umsnúum Bardagamanninum.
Vinstri olnbogi að vinstra hné
og lyftum hægri hönd.
Förum niður á gólf
og lyftum hægri hönd til himins.
Horfið í átt til sólar,
uppsprettu alls lífs.
Hvað ert þú að gera hér?
En sú tilviljun.
Er það?
Það er sífellt að henda mig.
Af öllum skitnu jógabúllunum í LA.
Annað hvort varðstu fyrir róttækum breytingum
eða þú situr um mig.
Bara að prófa nokkuð nýtt.
Skilnaður til reynslu?
Ætli það sé gaman að vera eins snjöll og þú.
Fyrirgefðu.
Þetta er bara erfið vika.
Er þetta fyrsti jógatíminn?
Er það svona augljóst?
Það fer þér vel.
Það er vinsamleg lygi.
Takk.
Hvað segirðu? - Lafayette gullsmiður hringdi í Townsend.
Hann segir að grunsamlegur náungi sé á ferli við búðina.
Gæti verið þinn maður. - Af hverju heldurðu það?
Hann er skammt frá 101.
Hann segist líka sjá grunsamlegan bíl handan götunnar.
Hvernig bíll?
Dökkur með myrkvuðum rúðum. Eins og sá sem við fundum.
Það gæti verið okkar maður.
Ég kem. Ekki láta Townsend vera á undan þér þangað.
Leggstu niður núna!
Lögreglan, stansaðu!
Hendur á loft.
Leggstu niður!
Leggstu núna!
Ekki horfa…
Nei, nei.
Andskotinn!
Er hann vopnaður?
Nei, ég sá enga byssu.
Farið frá!
Heldurðu að þetta sé hann?
Nei, þetta er fjandans krakki.
Hringdu á sjúkrabíl.
Heyrið þið! Farið þið frá.
Hringdu á sjúkrabíl.
Vaknaðu, Townsend.
Hvað ertu að gera?
Handjárnaðu hann.
Maður var skotinn af lögregluþjóni. - Lou.
Hvað? - Hann segir að þetta sé bíllinn hans.
Hvaða bíll? - Sá svarti.
Hann segir að það sé hans bíll.
998, hvar ertu staddur?
Sendu sjúkrabíl.
Hvað ertu að gera?
Hann var vopnaður. - Hvað?
Hann var með byssu. - Hvað segirðu?
Hann var með byssu. - Hvað?
Gáðu bara.
Stöðin, þetta er Four King 79.
Skotið var af byssu.
Sá grunaði er fallinn.
Sá grunaði var vopnaður sjálfhlaðinni byssu.
Hefurðu tíma á sjúkrabílnum?
Heldurðu að kenningin þín hafi flækst fyrir mönnum í dag?
Þú hefur hálftíma áður en skotnefndin kemur.
Framburður þinn þarf að standast.
Hann dró hana ekki upp.
Ertu viss um það? - Byssan var í töskunni.
Þá erum við í vanda.
Ég vil ekki grafa neinn en ég sá það sem ég sá.
Það er vandamál
því framburði ykkar Townsend ber ekki saman.
Það kemur ekki á óvart miðað við…
Eða framburði félaga þíns.
Frásögn Tillmans er sama og Townsends.
Sá grunaði hélt á byssu
og ætlaði að skjóta lögregluþjón.
Og á erfiðum tímum stöndum við saman.
Þið þrír liggið undir grun þar til rannsókn lýkur.
Síðan eruð þið velkomnir aftur.
Nema…
einn ykkar velji aðra leið.
Það má óska henni til hamingju.
Madeleine gaf út sitt fyrsta vátryggingaskírteini hér á L og V.
Hún tryggði fasteign Monroes
og hún tryggði Monroe
fyrir umtalsvert fé vegna brúðkaupsins
á Beverly Wilshire.
Frábær byrjun.
Til hamingju. - Hjálpi mér.
Þetta var óþarfi.
Smáflaska. Takk fyrir.
Flott byrjun, Madeleine. Haltu áfram svona.
Hann vill að tryggingin nái líka yfir gjafapokana.
Hvað gefur hann?
Brúðarmeyjarnar fá 12 karata demanta.
Það er önnur fimm og hálf milljón. - Það er gott,
en líka áhætta. Sjáðu til að öryggisáætlunin sé góð.
Auðvitað, ég er að skoða það.
Þetta er þá búið.
Madeleine, góð byrjun.
Sharon, viltu bíða aðeins?
Bara smástund. - Auðvitað.
Gengur vel? - Já.
Gott.
Mér tókst loksins að tala eigendurna til
svo ég vildi segja þér frá því. - Gott.
Fínt.
Miðað við hvernig gengur í ár
fer það á bið þar til í byrjun næsta árs.
Við viljum fá skýra fjárhagslega mynd af öllu
áður en við tökum ákvörðun.
Vertu þolinmóð. - Virkilega?
Því mér skilst að fjárhagslega hafi þetta verið mjög gott ár.
Ekki síst vegna vátryggingaskírteina sem ég gaf út.
Ég get sýnt þér tölurnar. - Við sáum þær
og þess vegna höldum við að þú verðir kát í janúar
en þangað til þarftu að þrauka.
Það sagðirðu síðastliðinn janúar.
Góðir hlutir gefast þeim sem bíða.
En ég hef beðið.
Ég hef unnið hér í 11 ár. - Ég veit það.
Og þú fékkst
hlutaðild á fimm árum og eignaraðild á sjö árum.
Hver er spurningin?
Spurningin er,
ef ekkert verður af því vil ég vita það
til að fara að hugsa minn gang.
Og hugsa um mína kúnna.
Annað ekki.
Fara til keppinautar?
Ég segi bara svona.
Heldurðu að einhver þeirra hrifsi þig
þegar þú sýnir þeim tölurnar?
Ég hef tölu fyrir þig. 53.
Ekki góð tala fyrir konu í þessum bransa, er það?
Við vitum hvað þessir ríku náungar kaupa í raun
og það er ekki 53.
Ekki hóta mér.
Ég held að varsla sönnunargagna sé rofin.
Ég hef lífsýni fyrir Tillman.
Hvar er borðið hans?
Ég get tekið þetta.
LÖGREGLAN MÁLSSKJAL LÍFSÝNASKÝRSLA
DAVIS, JAMES
HANDTÖKU- OG ÁKÆRUSKÝRSLA
Ákærði unglingur, vopnuð árás með miklum áverka
Davis var í forsjá fósturforeldris, Anne Benton.
Síðsta heimilisfang: Dryden Place 4226 Los Angeles
sharon_c Sendi innlegg
Það kemur sendill frá Antwerp.
Hann flytur úr og demanta fyrir brúðkaup milljarðamærings.
Gjafapoka.
Að verðmæti 5,5 milljóna.
Hvar?
Á Beverly Wilshire hótelinu.
Hvernig er öryggisgæslan?
Við krefjumst fylgdar vopnaðra öryggisvarða allt til afhendingar.
Og það er eitt enn.
Kaupandinn greiðir allt með reiðufé.
Þá borgar hann ekki skatt
og seljandinn þarf ekki að telja það fram.
Það verða 11 milljónir dala þar inni.
Af þeim…
vil ég fá þrjá.
Er sérstök gæsla fyrir reiðuféð?
Ég veit það ekki.
Við tryggjum ekki reiðuféð.
Svo það gæti verið. - Já.
Það eru margar byssur.
Miklar mannaferðir á staðnum.
Það er of mikil áhætta.
Má ég spyrja þig að einu?
Hefurðu unnið 11 milljón dala verk?
Nei, aldrei.
Kallið þið það ekki „burtfararpeninga“?
Málið með burtfararpeninga
er að maður þarf að geta farið burt með þá.
Af hverju skiptirðu um skoðun?
Kannski kemur að því
að þér skilst að þú hefur ekki eins mikinn tíma og þú hélst.
Fallegur dagur í Southland nema þú sért á 405 í Suður-LA.
Stefnirðu í suðurátt veistu hvað ég á við nærri Avalon.
Þar hefur afreininni verið lokað.
Umferðarlögreglan talar um dýrahættu…
Einn þriðji sogæðakerfis líkamans er í andlitinu.
Ég veit.
Þetta er nýja heimilið okkar.
Komdu.
LÖGREGLAN MÁLSSKJAL LÍFSÝNASKÝRSLA
Þú ert í dalnum og vilt komast til Hollywood.
Þú keyrir 101 í suður hér við Highland
rétt hjá Hollywood…
101 SUÐUR
Get ég aðstoðað þig? - Gott kvöld.
Ég er Lubesnick hjá rannsóknarlögreglunni.
Þetta heimilisfang er síðasta skráð heimili
manns að nafni James Davis.
Kannastu nokkuð við nafnið?
Af hverju leitarðu að honum hér?
Þekkirðu Davis?
Af hverju leitarðu að honum?
Staða verðbréfa viðskipti í lok dags
Þú átt ein áframsend skilaboð.
James.
Þetta er Anne, vinur.
Ég veit ekki hvort þetta númer er virkt
en mig langar að tala við þig.
Viltu hringja ef þú getur?
Og það er þitt ef verðið er rétt!
Jæja, drengir.
Það er kominn háttatími.
Af stað.
Komið þið, herrar mínir. Bjóðið góða nótt.
Góða nótt. - Góða nótt.
Ég reyni fyrir 22,51. - 22,51 dalur.
Sóum ekki meiri tíma.
Viltu skilja eftir númerið þitt?
Allt í lagi. - Heilsaðu nýja bílnum þínum!
Halló?
James?
Halló?
Er allt í lagi?
Það kom maður
að leita að þér.
Lögreglumaður.
Hann hefur áhyggjur af öryggi þínu.
Sæll, James.
Jesús minn!
Sendillinn, hvenær flýgur hann?
Hvað? - Sendillinn sem þú talaðir um,
hvenær flýgur hann?
Ég veit það ekki.
Dagar eða vikur?
Brúðkaupið er á sunnudaginn
svo ég giska á föstudag eða laugardag.
Taktu þetta. Hafðu kveikt á honum.
Eftir að við tölum
eyðileggðu SIM-kortið og hentu símanum.
Í alvöru?
Er þetta ekki það sem þú vilt?
Sæl. Væri hægt að fá að skoða brúðkaupssvítuna ykkar?
Ég skal gá hvað ég get sýnt þér.
Bíddu þarna.
Já. - Þú þarft að útvega mér flugnúmerið.
Og öryggisvörðurinn. Ég þarf nafnið.
NAFN VIÐSKIPTAVINAR: Steven Monroe
VOPNAÐUR ÖRYGGISVÖRÐUR: Robert David Nelson
Allt verðmætt er… - Haltu þér saman.
Þú mátt fá það! - Ég kom ekki vegna þess.
Þú veist hvað ég vil.
Vertu kyrr.
Þú veist hvað ég vil.
Hvað? Nei. - Ég er ekki heimskur.
Ég veit ekki hvað þú vilt!
Engan andskotans…
Ég fæ það sem hann fékk og þú færð að halda andlitinu.
Viltu halda andlitinu? - Já, já.
Segðu mér hvað þú gafst honum.
Allt í lagi? - Já.
Ætlarðu að segja mér það?
Og þegar þið eruð tilbúin
komið þið upp í sitjandi stellingu.
Ertu ekki í góðu skapi?
Má ég bjóða þér kaffi?
Eða kannski þeyting?
Er allt í lagi?
Hvað gerðist?
Hvað sagðirðu náunganum sem réðst á þig?
Allt sem ég hef sagt þér.
Sama og þú sagðir þessum Mike?
Já.
Þar sem ég sagði þér allt þetta
slepp ég þá við fangelsi?
Þú játaðir aðild að samsæri um að fremja stórfellt rán.
Já.
Ef við gerum það opinbert, ertu í…
Það verður ljótt.
Andskotans!
Geturðu dvalið einhvers staðar í nokkra daga?
Kannski hjá vini?
Þú getur verið hjá mér. Þú værir örugg.
Segðu mér meira um þennan Mike.
Sæll.
Hvernig gengur? Ég þarf að skoða sönnunargögnin
í málinu í síðustu viku.
Hérna.
Það er framorðið.
Veistu hvar það er? Ég fer að loka.
Ég verð bara fimm mínútur.
Fimm mínútur? - Já.
Allt í lagi. - Takk.
Fimm mínútur.
Þakka þér fyrir.
SÖNNUNARGÖGN Sammy Kassem Rán
SÖNNUNARGÖGN FALSAÐIR DEMANTAR
Er allt í lagi?
Já.
Ég þarf að fara úr bænum um tíma.
Af hverju?
Það er vegna vinnu.
Það bauðst tækifæri og ég verð að fara.
Hve lengi?
Ég er ekki viss.
Það gæti tekið nokkurn tíma.
Já, það er…
Geturðu gert mér greiða?
Hvað er það? - Geturðu bara sagt mér satt?
Þetta er satt.
Allt í lagi.
Hvað gerirðu?
Ég sagði þér það.
Get ég fengið drykk?
Já. Augnablik.
Líttu á mig.
Líttu á mig eða ég fer.
Veistu hvað þetta er klikkað?
Ég meina…
Ég geng um
og held að ég…
Hugsa um hvað ég er hrifin af þér.
Og svo átta ég mig á að ég þekki þig ekki.
Þú hefur ekki sagt mér neitt.
Þú átt engar myndir úr fortíðinni.
Þú virðist ekki eiga fjölskyldu. Enga vini. Þú hefur…
Það er ekkert.
Maya, ég bið þig bara að bíða eftir mér.
Bíða?
Eftir hverju?
Nei, í alvöru, eftir hverju?
Að þú náir einhverri töfratölu? - Ekki þennan hroka.
Það sem þú skilur ekki skiptir engu?
Hvað, peningar?
Já. Ef maður elst upp án peninga
á maður engra kosta völ.
Þá gerist margt vont.
Maður lendir í ýmsu slæmu.
Hvernig slæmu?
Slæmu fólki.
Ég bið þig bara að bíða svolítið.
Ég hef ekki ennþá náð því sem ég þarf.
Ég held það.
ANTWERP LOS ANGELES Lending eftir 1 klst. 58 mín
Sjá þig.
Ertu að þykjast vera kapítalisti?
Eitthvað svoleiðis.
Hvernig svafstu?
Vel.
Ég á kaffi þarna uppi.
Það er haframjólk í ísskápnum.
Þakka þér fyrir.
Láttu eins og heima hjá þér.
ANTWERP LOS ANGELES Lending eftir 22 mín
Afsakið, ég er að sækja mann.
Símarafhlaðan er tóm.
Hefurðu hleðslutæki að lána mér?
Já, en ég… - Hendur á stýrið, Bob.
Ekki meiða fjölskylduna mína.
Láttu mig hafa símann.
Robert Nelson - Öryggisgæsla Velkominn - sendu boð úr flughöfninni
Nú má nota símtæki.
Herra Foster?
Já?
Komdu með mér.
Vegna hvers?
Á LEIÐ ÚR FLUGHÖFNINNI
Foster?
Velkominn.
Ertu tilbúinn?
Má ég sjá skilríki?
Sjálfsagt.
Takk.
Hérna. Við getum farið.
Gekk flugið vel?
Já, takk.
Ég er orðinn vanur þessu.
Kemurðu oft hingað?
Nokkrum sinnum á ári.
Mikið af heimilislausum hér.
Þótt ég væri bláfátækur myndi ég ekki búa á gangstéttinni.
Hvað er sagt? Ekki dæma mann fyrr en þú gengur í skónum hans.
Ég hef gengið í þessum skóm.
Þeir fóru mér ekki vel.
Hvaðan sagðistu vera?
Ég er héðan.
LA.
Hvar þá?
Mörgum stöðum.
Ég flutti oft í æsku.
Þetta er flottur bíll. Ertu hrifinn af bílum?
Ég vil frekar þá gömlu, bandarísku.
Hvað með þig?
Þegar ég var lítill dreymdi mig um að eiga Mustang.
Eins og Steve McQueen.
Já.
Já, Steve McQueen.
Skondið, maður á þínum aldri
myndi vanalega ekki þekkja Steve McQueen.
Ég ólst upp við myndirnar hans.
Hver er uppáhaldsmyndin?
„Bullitt,“ þú veist, eltingarleikirnir.
Mín er „Thomas Crown Affair“.
McQueen leikur lúxusvöruþjóf.
Ég sá hana ekki.
Halló, Sharon. - Madeleine, þú þarft ekki að gera þetta.
Þú þarft ekki að hlæja að kjánalegu bröndurunum hans
eða láta eins og þú kunnir vel við hann eða neitt hérna
því það gerði ég árum saman.
Þeir sögðu það sama og þeir segja þér,
að ég væri efnilegasti umsækjandi sem þeir hefðu hitt.
Þeir hefðu beðið eftir manneskju eins og mér.
Ég yrði meðeigandi,
fengi hlutabréf og yrði vel sett alla ævi.
Svo dróst það endalaust…
Þú þarft að tala við mannauðssvið
Það eru reglur fyrir þetta… - Haltu þér saman.
Og veistu hvað?
Þeim er sama um hvað þú ert klár,
hvað þú kannt eða hve góð þú ert.
Fyrir þeim ertu bara beita.
Beita til að landa næsta, stóra,
feita, ríka laxinum
sem þessir asnar geta ekki landað sjálfir.
Ég veit ekki hve mörg ár
ég hef að bjóða þar sem ég er 53 ára.
En ég veit
að ég ætla ekki að gefa ykkur þau.
Öryggisþjónusta fyrir gest í brúðkaupssvítunni.
Allt í lagi. Gjörðu svo vel.
Þetta er fyrsti dagurinn minn.
Ég á að vera í þjónustuliðinu.
Fimmta hæð.
Hérna við endann.
Hefurðu komið hingað áður?
Já.
Takið heldur næstu. - Afsakaðu.
Ég man ekki hvert þetta á að fara.
Skoðaðu miðann.
Ég er að byrja. Ég finn hann ekki.
Hringdu í 011.
Ég er með drykki fyrir Monroe.
Ég held ég hafi rangt herbergisnúmer.
Herra Monroe.
Ég hringi á eftir.
Elskan? - Já?
Menn að spyrja um þig. - Allt í lagi.
Nei, eins og það er.
Antwerp? - Já.
Ég þarf að hætta. Nei, ég þarf að hætta.
Nokkur vandamál? - Nei.
Ekkert mál í tollinum?
Hendur á höfuð, öllsömul!
Enginn meiðist! - Hvað er þetta?
Þið tveir á hnén upp að vegg núna.
Þú ert öryggisvörðurinn. - Hann er með byssu!
Þetta er rán.
Ég er ekki að grínast!
Á hnén strax! - Hver ertu?
Ég segi það ekki aftur, á hnén!
Ekki meiða mig.
Töskuna á borðið, hendur á höfuð og á hnén.
Drífðu þig.
Hvar eru seðlarnir, Monroe?
Seðlar? Það eru engir seðlar.
Greiðslan fyrir það sem er í töskunni.
Í peningaskápnum!
Hvar er hann?
Hvar er peningaskápurinn? - Þarna! Til vinstri!
Kanntu tölurnar? - Nei.
Jæja, Monroe. Þegar ég segi, skríðurðu að skápnum.
Aflæsir en opnar ekki.
Og skríður svo á þinn stað.
Skilurðu það?
Já. Já. - Af stað.
Jesús andskotans…
Það er hérna. Hérna.
Ég ruglaðist. - Sláðu inn tölurnar.
Hættu að tefja!
Fyrirgefðu. Það tókst.
Ég er ekki að grínast!
Sláðu inn tölurnar!
Þarna koma það! Andskotinn!
Fylltu þessa tösku.
Farðu þangað sem þú varst.
Herra Sendill, opnaðu töskuna.
Flýttu þér.
Það er talnalás.
Hægt og rólega.
Taktu út demantana.
Jesús minn.
Hver andskotinn er þetta? - Þegiðu.
Jesús minn! - Þegiðu!
Andskotinn, maður. - Hættu að tala.
Niður með byssuna! Ég er lögreglumaður.
Hvað? - Þú ert handtekinn. Niður með byssuna.
Um leið og þú togar í gikkinn toga ég í minn.
Áttu ekki krakka? Og til hvers? Fyrir þennan krimma?
Ég segi það í síðasta sinn.
Leggðu frá þér byssuna, James.
Ég veit allt um þig.
Ég veit þú hefur aldrei meitt neinn.
Þú miðar byssu á löggu.
Ertu lögga? Vertu þá andskotans lögga.
Skjóttu þennan andskota.
Skjóttu hann núna.
Við vottum fyrir þig. - Þegiðu!
Láttu byssuna frá þér!
Ég læt hana ekki frá mér!
Ég segi það í síðsta sinn!
Burt með andskotans byssuna!
Burt með byssuna!
Ó, Guð!
Burt með byssuna! - Hver er þetta?
Hann er lögga. Þú ræður ekki við þetta. - Helvítis lögga!
Burt með byssuna!
Ekki horfa á mig.
Heldurðu að ég sé að grínast?
Hlustaðu á mig.
Svín. Andskotans svín.
Burt með byssuna! - Ég byrja að telja.
Viltu blóð á hendurnar?
Niður með hana! - Viltu blóð á lögguhendurnar?
Þú ert lögga! - Einn!
Haltu kjafti! - Vertu lögga! Skjóttu hann!
Haltu kjafti! - Tveir! Heldurðu að ég sé að grínast?
Andskotinn hafi þig! Andskotinn hafi þig!
Já!
Heldurðu að ég sé að grínast?
Andskotans skíthæll.
Andskotinn hafi þig.
Taktu það sem þú vilt og farðu.
Ýttu töskunni til mín.
Ýttu töskunni til mín!
Taktu hana bara.
Ekki horfa á mig.
Ég horfi ekki á þig. - Jú, víst.
Þú sást mig.
Láttu byssuna frá þér.
Gerðu það.
Niður með andskotans byssuna!
Slepptu byssunni! - Ég sleppi henni ekki.
Slepptu byssunni. Gerðu það.
Slepptu djöfulsins byssunni!
Slepptu henni!
Andskotinn hafi þig!
Djöfulsins!
Andskotinn sjálfurl
Guð minn góður!
Djöfulsins… Hann er dauður.
Andskotans.
Hann ætlaði að skjóta þig.
Andskotans.
Þetta fer svona.
Þú sest í bílinn þinn, keyrir burt og kemur aldrei aftur.
Peningarnir og demantarnir eru hér.
Þarna er þjófurinn.
101 ræninginn.
Ég vil ekki skjóta hann.
Ég veit.
Guð minn góður.
Mig vantar sjúkrabíl strax.
Ég skal sjá til þess að þú sitjir inni.
Þú vinnur aldrei aftur.
Þú gerir það ekki.
Þú heldur peningunum þínum og demöntunum.
Þegar löggan birtist hlustarðu á það sem ég segi þeim
og segir: „Það er rétt.“
Andskotinn, nei.
Þegar þeir rannsaka þig
vegna innflutnings ólöglegra demanta og skattsvika
þá fara þeir að grafa fyrir alvöru.
Þá er eins gott að þú sért með allt á hreinu.
Viltu það?
Hver andskotinn er að þér?
Þú ættir að setja allt í skápinn áður en félagar mínir koma.
Hringdu á sjúkrabíl. - Helvítis bleyða.
Nei.
Þetta er Lubesnik í þjófnaðardeild.
Ég er á Beverly Wilshire, herbergi 1018.
Ég þarf sjúkrabíl. Tveir með skotsár.
Annar látinn,
hinn andar en þjáist af skoti í öxlina.
Andaðu að þér.
Andaðu frá þér
Þú ert óhult.
Þú ert róleg.
Þú ert nákvæmlega þar sem þú þarft að vera.
Opnaðu þig fyrir sannleika þess
sem er innra með þér.
Ekki halda aftur af þér.
Nú skaltu byrja
að fá meðvitund þína rólega til baka,
aftur í líkamann.
Megi þetta verða dásamlegur dagur.
„Namaste.“
Halló.
Ég kom við heima hjá þér.
Já, ég var í burtu.
Ég var með skilaboð.
Er það?
Ég hef dálítið handa þér.
Kannski best að opna það ekki hér.
Hvað er það?
Nokkuð sem enginn leitar að.
Þú sagðist vera með skilaboð.
Ég fékk þetta sent.
Fyrir löggu: -2, 09A1
Ég veit ekki hvað þetta er.
Er það ekki?
Heldurðu að þú
komir aftur í jóga?
Ég veit það ekki.
Ætti ég að gera það?
Mér finnst það.
Allt í lagi.
Sjáumst. - Sjáumst.
Ég hafði rangt fyrir mér, vona það komi ekki of seint.
Íslenskur texti: Kolbrún Sveinsdóttir